Diari Oficial de la Generalitat Valenciana


Sumari del DOGV 6764, del 30-04-2012 (2012/3403)

Notificació de la sentència dictada en el juí ordinari número 88/2011.
----------------------------------------------------------------------

### Dades del document

Número de DOGV
:   6764

Data del DOGV
:   30-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3403


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el juí ordinari número 88/2011. [2012/3403]  
Vicente Sorní Pérez, secretari judicial del Jutjat de Primera Instància número 21 de València, faig saber:  
Que en este Jutjat se seguix el procediment ordinari amb el número 000088/2011, a instàncies de Banco Santander, SA, representat pel procurador Ignacio Zaballos Tormo i assistit pel/per la lletrat/da [?], contra Hermoval, SL, sobre la reclamació d'una quantitat, en el qual la magistrada jutgessa, Matilde Sabater Alamar, ha acordat, en el dia de la data, notificar la sentència dictada en estes actuacions al demandat que es troba en parador desconegut, Hermoval, SL, la dispositiva de la qual, literalment, diu així:   
«Dispositiva   
Que estime íntegrament la demanda interposada per Banco de Santander, SA, contra Hermoval, SL.  
1. Declare resolt el contracte d'arrendament subscrit per les parts amb data 27 de febrer de 2007.  
2. Condemne l'entitat Hermoval, SL, a tornar a l'actora la possessió material del vehicle Fiat Doblo Combi Active 1.3 Multijet, amb número d'identificació FIADO08001UR015NH i al pagament d'una indemnització xifrada en 15,60 euros per dia de retard en esta devolució computada des del 10 de desembre de 2010 fins a l'efectiva restitució del bé quantitat, que serà determinat per una simple operació aritmètica en execució de la sentència.  
3. Condemne l'entitat Hermoval al pagament de 13.192,07 euros, quantitat que inclou les quotes impagades (9.245 €), els interessos convencionals de la quantitat anterior (1.539,51 €) i una indemnització prevista en el contracte que es correspon amb l'import de set mensualitats de renda (2.407,23 €).   
4. Condemne Hermoval al pagament dels interessos convencionals computats respecte a l'import de les quotes impagades (9.245 €) des de la data de la interpel·lació judicial (19 de gener de 2011) i l'absolc de la resta de pretensions formulades en contra seua per l'entitat demandant.  
  
Quant a les costes, cada part pagarà les produïdes a instàncies seues i les comunes a mitges.  
Incloeu esta resolució en el llibre de sentències i deixeu-ne una testimoniança en les actuacions i notifiqueu-la a les parts fent-los saber que no és ferma i que s'hi pot interposar un recurs d'apel·lació que resoldrà l'Audiència Provincial de València, el qual s'ha d'interposar davant d'este Jutjat en el termini de 20 dies, d'acord amb els tràmits que establixen els articles 458 i següents de la Llei d'Enjudiciament Civil vigent. Així mateix, per a l'admissió de la interposició de l'apel·lació serà necessari la consignació d'un depòsit de 50 euros en el compte del Jutjat número 4553 0000 02 0088 11 (DA 15.4 LO 1/2009).   
  
Esta és la meua sentència, que pronuncie, mane i firme».   
I perquè valga d'edicte de notificació de la sentència al demandat, en parador desconegut, estenc este edicte, que es publicarà en el Diari Oficial de la Comunitat Valenciana.  
  
València, 20 de març de 2012.- El secretari judicial: Vicente Sorní Pérez.